edisnord/MILQA-question-generation huggingface dataset:
qgen: title: Puskás Ferenc (labdarúgó) context: Az első évében, mikor a Real Madrid sorozatban negyedszerre is győzött a BEK-ben, Puskásnak az Atlético Madrid csapatával szembeni elődöntőben sikerült egy kétlábas (???) gólt lőnie. Edzője azonban személyes nézeteltérések miatt Mateót állította be helyette a döntőben. Miután Santiago Bernabéu tudomást szerzett a dologról, azonnali hatállyal menesztette az argentin edzőt annak ellenére is, hogy megnyerték a kupát. Aztán az 1960-as BEK döntőben az Eintracht Frankfurt ellen 7–3-ra nyert a Real, Puskás ebből négy gólt szerzett (amely máig megdöntetlen rekord), és így hét meccsen szerzett tizenkét góljával elnyerte a BEK gólkirályi címét is. Két évvel később, 35 évesen a Benfica Lissabon elleni BEK-döntőn három gólt szerzett, a Real azonban 5:3-ra veszített. Ő az egyetlen, aki két különböző BEK- vagy BL-döntőn mesterhármast szerzett. Ekkor már előre látható volt, hogy a nagyszerű csapat diadalmenete hamarosan véget ér, ugyanis a legjobb játékosok addigra már betöltötték harmincadik életévüket. Emiatt Santiago Bernabéu előszerződést készített a brazil FC Santosban játszó 19 éves Pelé számára, de ő végül nem tartotta magát a megegyezéshez.

Kérdések:
Ki lett a BEK gólkirálya 1960-ban?
Hány gólt lőtt Puskás az 1960-as BEK döntőben?
Hány gólt lőtt Puskás összesen az 1960-as BEK-en?
Igaz-e, hogy a Real összes gólját Puskás szerezte az 1962-es BEK-döntőn?
Mi a mesterhármas?
Melyik rekordját nem döntötték még meg Puskásnak?
Milyen nézeteltérés támadt Puskás és edzője között a Real Madridnál?
Hogy hívták Puskás edzőjét, akivel nézeteltérése volt?
Miért nem tartotta magát Pelé a Bernabéuval kötött előszerződéshez?
qgen: title: Puskás Ferenc (labdarúgó) context: 1960 novemberében, miután a Real sorozatban ötödször is győzött a BEK-ben, alulmaradt a rivális FC Barcelona csapatával szemben (az eredmény 2–2, majd a visszavágón 1–2 lett), így a veretlenségi sorozat megszakadt.
Puskás négyszeres spanyol gólkirály lett, és 1961-ben megkapta a spanyol állampolgárságot, így az 1962-es labdarúgó-világbajnokságra a spanyol válogatott tagjaként utazott Chilébe. Szereplése azonban csalódást okozott, a három meccs egyikén sem sikerült a kapuba találnia.
1963. október 23-án futball-világválogatottként játszotta legutolsó nemzetközi válogatott meccsét Anglia ellen. (A mérkőzésen Anglia győzött 2–1-re. A világválogatott gólját Denis Law rúgta. A második félidőben a Di Stefano – Puskás – Gento balszárny játszott). Nyolcévnyi közönségsiker után, 1966-ban, 39 évesen befejezte játékosi pályafutását.

Kérdések:
Hol tartották 1962-ben a labdarúgó-világbajnokságot?
Lőtt-e gólt Puskás 1962-ben a labdarúgó-világbajnokságon?
Melyik csapattal vett részt Puskás az 1962-es futball-világbajnokságon?
Miért szerepelhetett Puskás a spanyol válogatott tagjaként?
Hányszor nyerte el Puskás a spanyol gólkirályi címet?
Megtartotta-e magyar állampolgárságát Puskás?
Hányszor volt Puskás magyar gólkirály?
Mikor lett vége Puskás játékosi karrierjének?
Melyik évben született Puskás Ferenc?
Hányszor szerepelt Puskás a futball-világválogatottban?
Milyen poszton játszott Puskás a futball-világválogatottban?
Melyik csapat volt a futball-világválogatott ellenfele 1963. október 23-án?
qgen: title: Puskás Ferenc (labdarúgó) context: 1967-től edzőként kezdett tevékenykedni. Elsőként a spanyol Hércules Alicante csapatánál, majd az Egyesült Államokban (San Francisco Gales) és Kanadában próbált szerencsét. Ezután visszatért Spanyolországba, a Deportivo Alavéshez, ahonnan egy év után Görögországba távozott.
1970 és 1974 között a Panathinaikósz Athénnál dolgozott, ami edzői pályafutása legnagyobb sikere volt. A csapat 1970 és 1972 között kétszer megnyerte a görög bajnokságot, 1971-ben pedig a klub történetében először döntőt játszott a BEK-ben. A végjátékban végül a Johan Cruijff vezette Ajax Amsterdam csapata győzött 2–0-ra.
A következő években Spanyolországban (Real Murcia), Chilében (Colo Colo), majd Szaúd-Arábiában a válogatottnál edzősködött, ezután pedig visszatért Görögországba az AÉK Athénhoz. 1979 és 1984 között az egyiptomi al-Masri Klub edzője volt.
1989 és 1991 között újabb edzői sikereket könyvelhetett el. Irányításával az ausztrál South Melbourne Hellas bajnoki címet és kupagyőzelmet szerzett.

Kérdések:
Mikor kezdődött Puskás edzői pályafutása?
Hány országban edzősködött Puskás?
Melyik csapatnál érte el legnagyobb edzői sikereit Puskás?
Melyik csapat volt a Panathinaikósz ellenfele az 1971-es BEK-döntőben?
Nyert-e valaha BEK-et a Panathinaikósz?
Milyen nemzetiségű csapat a Real Murcia?
Hány évig dolgozott Puskás Egyiptomban?
Hol volt edző Puskás 1986-ban?
Igaz-e, hogy Puskás két különböző athéni csapatot is edzett?
Lőttek-e gólt a görögök az 1971-es BEK-döntőben?
Meddig dolgozott Puskás Ausztráliában?
Meddig edzősködött Puskás Ferenc?
Miért hagyta ott Puskás a Deportivo Alavést?
qgen: title: Puskás Ferenc (labdarúgó) context: 1981-ben adódott az első lehetőség arra, hogy a kommunista diktatúra által korábban dezertőrként és disszidensként számontartott és részben rehabilitált Puskás (akiről a médiában hosszú időn át szinte tilos volt említést tenni) hazautazhasson. Mindenekelőtt szülei sírját kereste fel Kispesten, majd a Magyarország–Anglia vb-selejtező előtt megrendezett Budapest–Vidék öregfiúk gálán ünnepelhette őt a közönség. A nyolcvanas években egy ideig Paraguayban edzősködött (a Sol de América és a Cerro Porteño csapatánál), de több alkalommal is visszatért, majd 1991-ben végleg Magyarországra költözött. Még ebben az évben Kispest díszpolgárává avatták. 1992-ben a Magyar Labdarúgó-szövetség utánpótlás-, majd nemzetközi igazgatója lett. 1993 áprilisa és júliusa között a magyar nemzeti válogatott szövetségi kapitányi posztját töltötte be, de a csapatot nem sikerült bejuttatnia az 1994-es labdarúgó-világbajnokságra.

Kérdések:
Hol vannak eltemetve Puskás Ferenc szülei?
Játszott-e Puskás a Budapest-Vidék öregfiúk gálán?
Részt vett-e Puskás az 1981-es Budapest-Vidék öregfiúk gálán?
Hogy tekintett Puskásra a kommunista diktatúra?
Miért tartották dezertőrnek Puskást?
Hány paraguayi csapatnál edzősködött Puskás?
Mikor kapta meg Puskás a Kispest díszpolgára címet?
Bejutott-e a magyar nemzeti válogatott az 1994-es labdarúgó-világbajnokságra?
Melyik évben látogathatott haza először Puskás?
Melyik településen élt Puskás, amikor végleg Magyarországra költözött?
Éltek-e Puskás szülei 1981-ben?
Hogyan rehabilitálták Puskást?
qgen: title: Puskás Ferenc (labdarúgó) context: 1997-ben a Nemzetközi Olimpiai Bizottság az Olimpiai Érdemrend ezüst fokozatával tüntette ki. Ugyanebben az évben a müncheni Az Évszázad Labdarúgó Gáláján az első osztályú bajnoki mérkőzéseken szerzett góljai (489) alapján a legnagyobb játékklasszisnak járó elismerésben részesült. 1998-ban a FIFA Hírességek Csarnokának (Hall of Fame) tagja lett. 1999-ben a magyar sport tiszteletbeli nagykövetévé nevezték ki, 2001-ben pedig az évszázad legjobb férfi sportolójának választották.
2000-től az Alzheimer-kór hatására az egészségi állapota rohamosan romlani kezdett. 2002-től a magas kezelési költségek fedezésére a Real Madrid, illetőleg Alfredo Di Stéfano igyekezett pénzt biztosítani.
2002-ben az Aranycsapat egykori játékosai közül Bozsik József és Hidegkuti Nándor után ő részesült harmadikként abban a megtiszteltetésben, hogy stadiont nevezzenek el róla. A Népstadion, melyben az 1950-es évek válogatottja legendává vált, az egykori csapatkapitány 75. születésnapján kapta a „Puskás Ferenc Stadion” nevet. Ez évtől már a Kútvölgyi kórházban töltötte a napjait, ahol felesége minden nap meglátogatta. A további születésnapjait is a kórházban ünnepelte.

Kérdések:
Hány gólt lőtt Puskás összesen első osztályú bajnoki mérkőzéseken?
Hol található a FIFA Hírességek Csarnoka?
Miért romlott rohamosan Puskás egészségügyi állapota?
Hogyan próbálták kezelni az Alzheimer-kóros Puskást?
Melyik évben nevezték át a Népstadiont?
Mi lett a Népstadion új neve?
Tagja volt-e az Aranycsapatnak Hidegkuti?
Mikor tartották az Évszázad Labdarúgó Gáláját?
Hol tartották Puskás 76. születésnapját?
qgen: title: Puskás Ferenc (labdarúgó) context: 2006 szeptemberében a Nemzeti Sport arról számolt be, hogy Puskás súlyos tüdőgyulladással és magas lázzal az intenzív osztályra került. Állapota az elkövetkezendő hetekben nem javult, végül november 17-én reggel 7 órakor légzési és keringési elégtelenség következtében elhunyt. A legendás Aranycsapatból mindössze ketten élték túl, Grosics Gyula és Buzánszky Jenő. December 9-én nagy állami szertartással, a nemzet halottjaként temették el a budapesti Szent István-bazilikában. Erre a napra a kormány nemzeti gyásznapot rendelt el, és a temetést több tévé- és rádióadó is közvetítette.

Kérdések:
Ott volt-e Grosics Puskás temetésén?
Hány éves korában halt meg Puskás Öcsi?
Miben halt meg Puskás Ferenc?
Puskás halálakor kik éltek még az Aranycsapatból?
Mikor volt Puskás Ferenc temetése?
Mikor halt meg Puskás Ferenc?
Melyik templomban nyugszik Puskás Ferenc?
Hányan voltak Puskás Ferenc temetésén?
Milyen nappá nyilvánította a kormány Puskás temetésének napját?
qgen: title: Puskás Ferenc (labdarúgó) context: 1958 és 1966 között a Real Madrid játékosa volt. A Real ez idő tájt hazájában nem talált legyőzőre. Összesen 372 meccset játszott végig, és 324 góllal gazdagította csapatát.
A BEK-ben 39 mérkőzés során 35 gólt lőtt, és 12 találatával gólkirály lett az 1959–1960-as évadban. Az 1960-as, Eintrach Frankfurt elleni döntő 7–3-as győzelméből (amely találatait tekintve máig rekordnak számít) 4 góllal vette ki a részét (a többi gólt Alfredo di Stéfano rúgta). Az 1961–1962-es évadban héttel több gólt lőtt be, mint a Real korábbi legeredményesebb játékosai, Di Stéfano és Tejada, így újra gólkirály lett. A döntőben, amelyben a Guttmann Béla által irányított Benfica Lissabon ellen 5–3-as vereséget szenvedtek, csak Puskásnak sikerült a kapuba találnia. Két évvel később a döntőben a Real az Internazionale ellen 3–1-re veszített. 1966-ban a megfiatalított Real Madridnak már sikerült győznie az FK Partizan Belgrad elleni döntőben. Puskás, aki ekkor már 39 éves volt, nem játszott a végjátékban, azonban csapatán belül mégis gólkirály lett, három meccsen szerzett öt góljával.

Kérdések:
Hány gólt lőtt Di Stéfano az 1960-as, Eintrach Frankfurt elleni BEK-döntőn?
Hány gólt rúgott Puskás az 1962-es BEK-döntőben a Benfica Lissabonnak?
Megverte-e a Real Madrid az FK Partizan Belgrad csapatát az 1966-os BEK-döntőn?
Milyen idős volt Puskás 1966-ban?
Mit rövidít a BEK betűszó?
Ki irányította a Benfica Lissabont az 1962-es BEK-döntőben?
Ismerte-e egymást Puskás Ferenc és Guttmann Béla?
Hány gólt lőtt Puskás a BEK 1959–1960-as évadában?
Hány gólt lőtt Puskás a BEK-ben összesen?
Melyik évadban lett gólkirály Puskás a BEK-ben?
Hány évig játszott Puskás a Real Madridban?
Hány gólt rúgott Puskás a Real Madrid színeiben?
Ki lett a BEK gólkirálya 1966-ban?
Miért fejeződött be Puskás pályafutása a Real Madridnál?
qgen: title: Puskás Ferenc (labdarúgó) context: Pályafutása a magyar válogatottban 17 éves korában, 1945. augusztus 20-án az osztrákok elleni 5–2-es budapesti győzelemmel kezdődött, és 1956. október 14-én Bécsben fejeződött be, amikor az osztrákok 2–0-s vereséget szenvedtek. Mindkét meccsen egyszer talált a hálóba.
1950-ben az Albániával szembeni 12–0-s győzelemből négy góllal vette ki a részét. További négy mérkőzésen újabb három gólt szerzett (1946: 7–2 Luxemburg ellen, 1948: 5–1 Románia ellen, 1949. május 8-án 6–1 és 1950. október 29-én 4–3 Ausztria ellen). Csapatával 63 meccset nyert meg, és csak 11-szer veszített, emellett további 11 alkalommal zárt döntetlennel. 85 nemzetközi találkozón 84 góljával magyar rekordot állított fel.

Kérdések:
Mikor játszott Puskás először a magyar válogatottban?
Hol lépett pályára Puskás először a magyar válogatott tagjaként?
Mikor lőtte Puskás az első gólját a magyar válogatottban?
A magyar válogatottban Puskás milyen rekordot állított fel?
Milyen emlékezetes meccset játszott Puskás a magyar válgatottal 1952-ben?
Hány meccsen játszott Puskás a magyar válogatottban?
Miért lett vége Puskás magyar válogatottságának?
qgen: title: Pásztázó elektronmikroszkóp context: A pásztázó elektronmikroszkóp (angolul: Scanning Electron Microscope, SEM) olyan elektronoptikai eszköz, amely a vizsgált tárgy felszínének meghatározott területét irányított vékony elektronnyalábbal pontos minta szerint végigpásztázza, az elektronsugár és a tárgy kölcsönhatásából származó jeleket erre alkalmas detektorokkal érzékeli, és ezeket megfelelően feldolgozva, az elektronsugár mozgásával szinkronizálva képileg (esetleg más formátumban, például spektrum) kijelzi. Mivel az elektronsugár és a tárgy kölcsönhatásaként számos, az anyag adott felületére jellemző típusú jel keletkezik, lehetővé válik a minta különböző tulajdonságainak képszerű megjelenítése, vagy a vizsgált anyag tulajdonságainak, a vizsgálati terület helyének – képileg is azonosítható – meghatározása. Ilyen módon a vizsgált anyag alaki (morfológiai) sajátosságain túlmenően, a készülék felszereltségétől függően számos más tulajdonság is vizsgálható lehet (például a kémiai összetétel). Mindezek ellenére a pásztázó elektronmikroszkóp legáltalánosabban használt sajátossága az, hogy a vizsgált anyagok felszínének alaki tulajdonságairól nagy felbontású és nagyítású, ugyanakkor nagy mélységélességű képet tud alkotni.

Kérdések:
Hogy hívják a pásztázó elektronmikroszkópot magyarul?
Mivel tapogatja le a vizsgálandó tárgy felületét a pásztázó elektronmikroszkóp?
Mik a pásztázó elektronmikroszkóp előnyei?
Hogy mondják magyarul azt, hogy morfológiai?
A pásztázó elektronmikroszkóp alkalmas lehet arra, hogy a vizsgált tárgy kémiai összetételét vizsgálják vele?
A pásztázó elektronmikroszkópon kívül milyen elektronoptikai eszközök léteznek?
Milyen tárgyakat vizsgálnak pásztázó elektronmikroszkóppal?
qgen: title: Pásztázó elektronmikroszkóp context: Az első, pásztázó elektronmikroszkóppal felvett képet Max Knoll készítette 1935-ben, egy nagy szilíciumtartalmú acél felületéről. A pásztázó elektronmikroszkóp gyakorlati elveinek kidolgozásában és a minta–elektronsugár kölcsönhatás vizsgálatában további úttörő munkát végzett Manfred von Ardenne 1937-ben, aki egy brit szabadalmat is alkotott, ám soha nem készített működő berendezést.
Von Ardenne 1938-ban egy transzmissziós elektronmikroszkópba pásztázó tekercseket épített, így létrehozta az első pásztázó transzmissziós elektronmikroszkópot (STEM). Az első, STEM által készített kép egy ZnO-kristály képe volt, az üzemi feszültség 23 kV, a nagyítás 8000 volt, a térbeli felbontás 50 és 100 nm közé esett. A kép 400×400 pásztázott vonalból állt össze, felvétele 20 percig tartott, mivel a filmet a sugárral szinkronban kellett mozgatni.

Kérdések:
Mikor készült az első kép, amelyet pásztázó elektronmikroszkóppal vettek fel?
Miről készült az első kép, amelyet pásztázó elektronmikroszkóppal vettek fel?
Ki készítette az első képet pásztázó elektronmikroszkóppal?
Mikor építettek először pásztázós tekercseket egy transzmissziós elektronmikroszkópba?
Mi az a STEM?
Miről készítettek először képet STEM segítségével?
Mekkora volt az első STEM által készített kép nagyítása?
Hány perc alatt készült el az első kép, amelyet STEM segítségével készített Von Ardenne?
Miért tartott 20 percig elkészíteni az első képet pásztázó transzmissziós elektronmikroszkóp segítségével?
Jelenleg használnak még  pásztázó transzmissziós elektronmikroszkópot?
Hol született Manfred von Ardenne?
Mi volt von Ardenne nemzetisége?
Mikor halt meg Max Knoll?
Mik a transzmissziós elektronmikroszkóp jellemzői?
Ma használnak még transzmissziós elektronmikroszkópot?
Manferd von Ardenne-nek sikerült működő pásztázó elektronmikroszkópot készítenie?
qgen: title: Pásztázó elektronmikroszkóp context: Az első PEM, amivel szilárd minta felületét vizsgálták, az Egyesült Államokban, az RCA Laboratories-nél működött 1942-ben, Vladimir K. Zworykin és társai irányítása alatt. A műszer elektronoptikája három elektrosztatikus lencséből épült fel, a pásztázó tekercseket a második és a harmadik lencse közé helyezték. Az elektronágyút alulra tették, így a mintakamra a kezelő számára kényelmes magasságban helyezkedett el. Ezzel az első pásztázó elektronmikroszkóppal 50 nm-es felbontást értek el. Az akkoriban gyorsan fejlődő transzmissziós technika mellett a kutatók számára ez az érték nem volt különösebben érdekes, ezért a további fejlesztések abbamaradtak.
A pásztázó elektronmikroszkópot Sir Charles Oatley

Kérdések:
Hogy rövidítik magyarul a pásztázó elektronmikroszkópot?
Mikor kezdett el pásztázó elektronmikroszkópot használni az RCE Laboratories?
Kinek az irányítása alatt kezdek el PEM-ot használni az RCA Laboratories-nél?
Hány elektrosztatikus lencséből van a pásztázó elektronmikroszkóp elektronoptikája?
A pásztázó elektronmikroszkóp melyik részén vannak a pásztázó tekercsek?
Mekkora felbontást értek el az RCE Laboratories első pásztázó elektronmikroszkópjával?
Melyik országban működtették az első olyan PEM-ot, amelyet szilárd minta vizsgálására használtak?
Honnan származott Vladimir K. Zworykin?
Mivel foglalkozott az RCA Laboratories a 40-es években?
Mekkora a mai pásztázó elektronmikroszkópok felbontása?
Mi az a mintakamra?
Melyik cég használt először PEM-ot szilárd anyag vizsgálatára?
qgen: title: Pásztázó elektronmikroszkóp context: és posztgraduális tanulmányokat folytató tanítványai fejlesztették tovább. Az 1940-es évek vége felé Oatley a Cambridge-i Egyetem Műszaki Intézetében (Engineering Department of Cambridge University), az egyetem Fizikai Intézetében, a transzmissziós elektronmikroszkópokkal folyó munkák kiegészítéseképpen a pásztázó elektronmikroszkópok felé fordult. A munkákat tanítványával, Ken Sanderrel együttműködve kezdte, majd 1948-ban Dennis McMullannel együtt megépítette első pásztázó elektronmikroszkópját. Ezzel a műszerrel 1952-re már elérték az 50 nm-es felbontást, de legfőbb eredményük a napjaink PEM-technológiáját is jellemző háromdimenziós képalkotás volt. Denis McMullant 1952-ben Ken Smith váltotta, aki számos fejlesztést végzett az elektronoptikai rendszeren. A kutatók ekkoriban gyakorlatilag nem mutattak érdeklődést a berendezés iránt, ezért Oatley olyan alkalmazásokat keresett, amelyekkel reklámozni tudták volna a PEM-et. 1955-ben jelent meg első publikációjuk, melyben egyértelműen meghatározták a PEM lehetséges alkalmazási területeit.

Kérdések:
Hol kezdett el Oatley a pásztázó elektonmikroszkópokkal foglalkozni?
Kivel épített először pásztázó elektronmikroszkópot Oatley?
Mikor építette Oatley az első pásztázó elektronmikroszkópját?
Melyik évben sikerült Oatley-nek először 50 nm-es felbontást elérnie első pásztázó elektronmikroszkópjával?
Kivel kezdett el dolgozni Oatley 1952-ben?
Melyik évben publikált először Oatley a pásztázó elektronmikroszkópok alkalmazási területeiről?
Ma hány dimenziós képalkotás jellemzi a pásztázó elektronmikroszkópokat?
Ken Sander Oatley tanára volt?
Oately-ék mikor kezdtek el elektronmikroszkópokat árulni?
Miért nem érdekelte a kutatókat a pásztázó elektronmikroszkóp az 50-es évek elején?
Hol tanult Dennis McMullan?
Hol van Cambridge?
qgen: title: Pásztázó elektronmikroszkóp context: Fontos lépés volt Oatley negyedik kutató tanítványa, Thomas Eugen Everhart fejlesztése, aki 1955-ben kezdett Oatleynél dolgozni. Everhart továbbfejlesztette a másodlagos elektrondetektort, megoldása szerint egy szcintillátor alakította át az elektronokat fotonokká, melyeket egy fényvezetőn keresztül közvetlenül a fotosokszorozókba juttatott. Ezt a módszert követte 1957-től Thornley, áttörő jellegű munkájukat a Wide-band detector for micro-microampere low-energy electron currents (Everhart and Thornley, 1960) című munkájukban publikálták. Az elektronsokszorozó helyettesítése az új szcintillátor/fotosokszorozó kombinációval megnövelte a gyűjtött jel mennyiségét és javította a jel-zaj arányt.

Kérdések:
Mikor kezdett Thomas Eugen Everhart és Oatley együtt dolgozni?
Mivel járult hozzá Thomas Eugen Evergart a pásztázó elektronmikroszkóp fejlődéséhez?
Mi volt Thornley és Everhart 1960-as közös publikációjának a címe?
Mikor jelent meg a Wide-band detector for micro-microampere low-energy electron currents című cikk?
Mi az a szcitillátor?
Mire volt jó az, hogy a pásztázó elektronmikroszkópok elektronsokszorozóját szcintillátorral és fotosokszorozóval helyettesítették?
Thomas Eugen Everhartot Oatley tanította?
Meddig élt Oatley?
Melyik folyóiratban jelent meg a Wide-band detector for micro-microampere low-energy electron currents című cikk?
qgen: title: Pásztázó elektronmikroszkóp context: Új alkalmazási területeket nyitott meg Gary Stewart, aki egy ionágyút illesztett a PEM mintakamrájához, így lehetővé vált a minta ionokkal történő bombázása. Kutatásainak befejezése után Stewart a Cambridge Instrument Company munkatársa lett, ahol részt vett az első kereskedelmi forgalomba kerülő pásztázó elektronmikroszkóp kifejlesztésében. A berendezésnek a Stereoscope nevet adták. A munkát 1961-ben Alec Broers folytatta, aki továbbfejlesztette a műszer ionsugár-optikáját, és a felbontás növelése érdekében egy mágneses objektívlencsét adott a rendszerhez.
A Cambridge-i Egyetem Műszaki Intézetében 1960-ban sikerült először elérni a 10 nm-es felbontást Fabian Pease berendezésével, ami egy teljes mértékben mágneses lencsékből álló berendezés volt.

Kérdések:
Mi volt Gary Stewart innovációja a PEM-technológiában?
Mire volt jó az, hogy Gery Stewart egy ionágyút illesztett a PEM mintakamrájához?
Milyen néven kezdett el pásztázó elektronmikroszkópokat forgalmazni a Cambridge Instrument Company?
Kutatásait követően hol helyezkedett el Gary Stewart?
Mivel járult hozzá Alec Broers a pásztázó elektronmikroszkópok evolúciójához?
Mi célból adott mágneses objektívlencsét a pásztázó elektronmikroszkópokhoz Alec Broers?
Mikor sikerült először 10 nm-es felbontást elérni pásztázó elektronmikroszkóppal a Cambridge-i Egyetem Műszaki Intézetében?
Kinek a pásztázó elektronmikroszkópja volt képes először 10 nm-es felbontásra?
Fabian Pease elektronmikroszkópjában voltak mágneses lencsék?
Hol tanult Alec Broers?
Mennyibe kerültek a Stereoscope nevű mikroszkópok a 60-as években?
Jelenleg milyen felbontásra képesek a pásztázó elektronmikroszkópok?
Hol született Fabian Pease?
Ki találta fel az ionágyút?
Ki illesztett először ionágyút a pásztázó elektronmikroszkópok mintakamrájához?
qgen: title: Pásztázó elektronmikroszkóp context: Az elektronsugárzás csak erősen légritkított térben – vákuumban – terjed zavartalanul megfelelő távolságokra. Az elektronmikroszkópokban ezért megfelelő vákuumot kell biztosítani. Ezt kétlépcsős rendszer biztosítja. Ennek első tagjait a rotációs vákuumszivattyúk jelentik. Ezek hozzák létre a légritkitás azon szintjét, amikor már a vákuum további fokozására alkalmas olajdiffúziós szivattyúk is működőképessé válnak. Utóbbiak hatásfokának növelésére cseppfolyósnitrogén-hűtés szolgál. (Továbbfejlesztés: turbómolekuláris szivattyú). A tárgyak behelyezése a vákuumtérbe zsiliprendszeren keresztül történik.

Kérdések:
Miért kell vákuumnak lennie az elektronmikroszkópokban?
Mire valók az elektronmikroszkópok rotációs vákuumszivattyúi?
Mivel növelik az olajdiffúziós szivattyúk hatékonyságát az elektronmikroszkópokban?
Mik alkotják az elektronmikroszkópok vákuumrendszerének második lépcsőjét?
Hogyan működnek az olajdiffúziós szivattyúk?
Hogyan működik az elektronmikroszkópok zsiliprendszere?
qgen: title: Pécs context: Pécs (németül: Fünfkirchen, horvátul: Pečuh, szerbül: Печуј/Pečuj, a középkorban latinul: Quinque Ecclesiae, az ókorban latinul: Sopianae) megyei jogú város Magyarország délnyugati részén, az ország ötödik legnagyobb települése Budapest, Debrecen, Szeged és Miskolc után. A Dunántúlon pedig a legnagyobb település. Baranya megye és a Pécsi járás székhelye, a Dél-Dunántúl központja.
A kelta és pannon törzsek lakta vidéken a 2. század elején a rómaiak alapítottak várost Sopianae néven. A település a 4. századra tartományi székhellyé és a korai kereszténység egyik jelentős központjává vált. Az ebből az időszakból származó ókeresztény temetői építményegyüttest az UNESCO Világörökségi Bizottsága 2000 decemberében felvette a világörökségi listára.
A püspökséget 1009-ben Szent István király, az ország első egyetemét 1367-ben Nagy Lajos király alapította a városban. (Ma is itt működik az ország legnagyobb létszámú egyeteme, közel 34 ezer hallgatóval.) A középkori Pécset az ország kulturális, művészeti életének egyik központjává tette Janus Pannonius püspök, a magyar humanizmus nagy költője, a latin nyelvű magyar költészet legjelesebb képviselője.

Kérdések:
Hogy nevezik Pécset németül?
Melyik Magyarország harmadik legagyobb városa?
Melyik a Dunántúl legnagyobb települése?
Mi volt Pécs neve az Ókorban?
Mióta tartoztik Pécs a világörökségi helyszínek közé?
Mikor alapították a mai Pécs elődjét?
Ki alapította a pécsi püspökséget?
Mikor alakult meg Magyarország első egyeteme?
Hányan tanulnak a pécsi egyetemen?
Milyen nyelven írt Janus Pannonius?
Ki alapítottaz első magyar egyetemet?
Melyik római tartomány székhelye volt Sopianae?
Melyik megyében található Pécs?
qgen: title: Pécs context: Pécs mindig soknemzetiségű település volt, kulturális rétegek rakódtak egymásra, nemzetiségek hagyományai, értékei ötvöződtek két évezredes története során. Magyarok, horvátok és svábok ma is békében élnek egymással gazdag kulturális polaritásban, így nem meglepő, hogy a város 2010-ben Essennel és Isztambullal együtt Európa egyik kulturális fővárosa lett. A 2005-ben elfogadott és győztesnek hirdetett pályázat döntő részét a civilek írták, így a Pécs2010 Kulturális Főváros projekt valóban Pécs programja volt. A program 4 kulturális beruházásra épült: Pécsi konferencia- és koncertközpont, Dél-dunántúli Regionális Könyvtár és Tudásközpont, Múzeumok utcája és a Zsolnay Kulturális Negyed. Ezeket még kiegészítették közterek és parkok újjáélesztése, amelyek mind az Európai Unió társfinanszírozásában valósultak meg. A megtisztelő cím hatalmas fejlesztéseket indított el a városban. Új, modern szállodák, bevásárlóközpont és irodaházak épültek.

Kérdések:
Milyen nemzetiségek élnek Pécsen?
Mikor választották Pécset Európa kulturális fővárosává?
Melyik évben volt Pécs Európa kulturális fővárosa?
Milyen kulturális beruházások valósultak meg a Pécs2010 Kulturális Főváros projektben?
Kiről neveztek el kulturális negyedet Pécsen?
Hány város viselte 2010-ben az Európa kulturális fővárosa címet?
qgen: title: Pécs context: A magyar Pécs név először egy 1235-ből való oklevélben szerepel ebben formában: Pechuth (azaz „pécsi út”), majd 1290 körül önálló névként: Ponch villicus de Peech (Pécs olvasattal). A Pécs név eredete bizonytalan. Többek érvelése szerint a Pécs szó etimológiailag azonos a Bécs, illetve a Bény szavakkal és körülbástyázott erődítményt jelent. A peć közszó, meg a belőle alakult helynév is a „kemence, kályha, magányos szikla” jelentést őrzi (lásd még: Pest nevének eredetét). Némelyek török vonatkozásokra gondolnak, ebben az esetben a beş szó merül fel, amely törökül ötöt jelent. Ha a beş szót vesszük alapul, akkor feltehetőleg már a honfoglalást megelőző időkben ott élt avar esetlegesen volgai bolgár népeken keresztül kerülhetett a magyarba, akik szintén türk nyelveket beszéltek. Más vélemények szerint egy „öt” jelentésű indoeurópai számnévre mehet vissza, de nyelvi hovatartozása közelebbről nem határozható meg. Van egy város Koszovóban, aminek szerb neve szintén Peć,

Kérdések:
Mit jelent a bény szó?
Mit jelent a peć szó?
Mikori dokumentumban említik először a Pécs nevet?
Honnan ered a Pécs név?
Milyen népek  éltek Pécs környékén a honfoglalás előtt?
qgen: title: Pécs context: A város középkori latin neve Quinque Ecclesiae (azaz „öt templom”) volt. Ennek korábbi előzménye a Quinque Basilicae („öt bazilika”) változat volt, amely már egy 871-es frank dokumentumban szerepel. Az elnevezés a város öt ókeresztény kápolnájának romjaira utalt.
A német Fünfkirchen és a szlovák Päťkostolie (mindkettő jelentése „öt templom”) a latin mintát követi.
Horvátul a város hivatalos neve Pečuh. Több faluban más alakokban használták Pečuj (nagyhajmási), Pečuv (hercegszántói), Peču (kökényi), Petocrikva (szentpéterfai) A város neve németül: Fünfkirchen, szerbül: Печуј/Pečuj.

Kérdések:
Mit jelent a Quinque Ecclesiae kifejezés?
Milyen forrás utal először arra, hogy öt templom állt Pécsen?
Hány ókeresztény kápolna állt Pécsen?
Mit jelent a Fünfkirchen kifejezés?
Mi Pécs horvát neve?
Mikor épültek Pécs ókeresztény kápolnái?
qgen: title: Pécs context: A Mecsek barlangjaiban már 60-80 ezer évvel ezelőtt is éltek emberek, a Makár-hegy körülbelül hatezer éves neolitikus településnek adott otthont, a Jakab-hegyen pedig kelta sáncrendszer állt.
A rómaiak előtt (a keltákon kívül) illírek is laktak a környéken. Sopianae városát a rómaiak alapították a Kr. u. első század második felében, amikor a Dunántúl a Római Birodalom Pannonia provinciája volt. Városi rangot Hadrianus császár uralkodása idején (117–138) kapott, majd a 3. században Diocletianus ideje alatt, Sopianae lett Valeria tartomány fővárosa. A római vízvezeték egyes részei a mai napig láthatóak.
A 4. század első felében terjedt el a kereszténység. Az első keresztény temetők a városban ebben a korban keletkeztek, azon a helyen, ahol ma a székesegyház áll. A század végére a barbár betörések és a hunok hódításai következtében a rómaiak hatalma gyengült a térségben. Mikor Nagy Károly csapatai megérkeztek, a várost már avarok és szlávok lakták. Nagy Károly rövid időre a Frank Birodalomhoz csatolta a területet. Egyházi szempontból a salzburgi püspökséghez tartozott.

Kérdések:
Kik építettek sáncokat a Jakab-hegyen?
Milyen népek éltek Pécs környékén a rómaiak előtt?
Kik alapították Pécs elődjét?
Mikor uralkodott Hadrianus császár?
Melyik római tartomány fővárosa volt Sopianae?
Építettek-e vízvezetéket a rómaiak Pécsen?
Mióta élnek emberek a Mecsekben?
Mikor létesültek az első keresztény temetők Pécsett?
Melyik mai épület közelében találhatók az első keresztény temetők nyomai Pécsett?
Mikor tartozott Pécs a Frank Birodalomhoz?
Miért kezdett gyengülni a rómaiak hatalma Pécs környékén?
Hogy nevezték a rómaiak a Dunántúlt?
Mit jelent a Sopianae név?
Ki volt a császár Sopianae alapításának idején?
qgen: title: Pécs context: A kora középkorban egy salzburgi dokumentum említi először a várost Quinque Basilicae („öt székesegyház”) néven, 871-ben. A honfoglalás után nem Pécs, hanem a közeli Baranyavár lett az újonnan megalapított Baranya vármegye központja, Pécs azonban fontos egyházi központ, püspöki székhely maradt. Latin nyelvű dokumentumok Quinque Ecclesiae („öt templom”) néven említik. I. István király 1009-ben megalapította a pécsi püspökséget, amelynek Orseolo Péter magyar király építtetett székesegyházat. 1065-ben a székesegyház leégett és csak ezután épült a ma is létező székesegyház.

Kérdések:
Hogyan említi egy 871-es dokumentum Pécs városát?
Mi történt a pécsi püspökség első székesegyházával?
Melyik magyar király építtetett Pécsen székesegyházat?
Mit jelent a latin quinque szó?
Hol volt Baranya vármegye központja a honfoglalás után?
Milyen szerepet töltött be Pécs a honfoglalás után?
Ki hozott létre Pécsen püspökséget?
Mikor alakult a pécsi püspökség?
Ki volt Orseolo Péter?
Baranya vármegyének kezdettől fogva Pécs a központja?
Mi okozta a tüzet a pécsi székesegyháznál 1065-ben?
Messze volt-e Baranyavár Pécstől?
A honfoglalás előtt hány temploma volt Pécsnek?
Állt-e még Pécs öt korábbi temploma, amikor Orseolo Péter új székesegyházat építtetett?
Miért Baranyavárt választották a honfoglalás után a vármegye központjának?
qgen: title: Pécs context: A város szeretett volna megszabadulni hűbérurától, a pécsi püspöktől és szabad királyi várossá válni. Klimó György püspök ebbe bele is egyezett volna, azonban Róma megtiltotta neki. Végül Mária Terézia idején 1780-ban, miután a püspök meghalt, a várost szabad királyi város rangra emelte, még mielőtt az új püspököt kinevezték volna. A 19. század eleje a polgárság meggazdagodásának korszaka volt. 1839-ben felépült a város első kőszínháza és a manufaktúrák némelyike országszerte ismert volt. A legfontosabb vállalkozók a Hamerli-, a Höfler-, az Erreth-, az Angster-, és a Zsolnay családok voltak. A várost I. Ferenc József két alkalommal is meglátogatta. Az 1848–49-es forradalom és szabadságharc idején Pécset rövid ideig horvát sereg tartotta megszállva, majd 1849 januárjában Habsburg-csapatok élén Jellasics császári vezér vonult be a városba. A kiegyezés (1867) és az alkotmány helyreállítása után Pécs gyorsan fejlődött, mint az ország legtöbb városa. 1868-tól vasút kötötte össze Barccsal, 1882-tól Budapesttel is.

Kérdések:
Ki volt Pécs hűbérura?
Melyik püspök támogatta Pécs szabad királyi várossá válását?
Mikortól lehet Pécsről a fővárosba vonatozni?
Mikor lett szabad királyi város Pécs?
Mikor építettek először Pécsen kőszínházat?
Hányszor járt Pécsen Ferenc József?
Ki vezette a Pécsre bevonuló császári csapatokat 1849-ben?
Milyen vállalkozása volt az Angster családnak?
Mikor halt meg Klimó György?
Miért óhajtott Pécs szabad királyi várossá válni?
qgen: title: Pécs context: Az első világháború végén Baranya déli részét szerb-antant csapatok foglalták el, akik megszállva tartották a várost 1921-ig; ez idő alatt a Baranya–bajai Szerb–Magyar Köztársaság része. A szerb megszállás és rablás visszavetette a pécsi ipar és kereskedelem fejlődését. A második világháború alatt Pécs csak kisebb károkat szenvedett, annak ellenére, hogy 20-25 kilométerre délre, Villány környékén nagy tankcsata zajlott. Ez annak köszönhető, hogy a város nyugalmazott katonai parancsnoka, Péchy Kálmán, rábeszélte az akkori német vezetést a város katonai kiürítésére. Így a várost csupán egy kisebb bombatámadás érte a vasútállomás környékén. Az 1940-es évek vége felé az addigi magántulajdonosokat megfosztották vagyonuktól, az ipari üzemek pedig állami tulajdonba kerültek.

Kérdések:
Merre fekszik Villány Pécshez képest?
Kik szállták meg Pécset az első világháború végén?
Sok kár érte Pécset a II. világháborúban?
Ki volt Péchy Kálmán a 2. világháborúban?
Mikor államosították az ipari üzemeket?
Miért nem érte nagyobb kár Pécset a 2. világháborúban?
Miért lett vége a szerb megszállásnak Pécsen?
Pécs melyik részét támadták meg a II. világháborúban?
qgen: title: Pécs context: A háború után addig soha nem látott mértéket öltött Pécs fejlődése. A város Magyarország egyik ipari központjává nőtte ki magát. Óriásit fejlődött a bányaipar - feketeszén, majd uránérc. A város lakossága emiatt jelentősen megnőtt. Az 1980-as években már 180 000 lakója volt. Sikeres volt az építőipar. Tevékenysége révén két új városrész született meg (Kertváros és Uránváros), valamint kiépült a távfűtés rendszere is. Fejlődött a Mecseki Parkerdő, ahol társadalmi munkában felépült a vidámpark, az állatkert, és a mostani Mecseki kisvasút elődje az Úttörővasút. Számos új kirándulóhely, üdülőfalu épült ki a város környékén. A Misinatetőn a korábbi televíziós torony és kilátó helyére új tornyot építettek, ami azóta Pécs egyik jelképévé vált.
A Magyar Néphadsereg átalakítása Pécs városát is érintette. A kertvárosi Bajcsy-Zsilinszky Endre Laktanyában állomásozó 22. Gépesített Lövészezred felszámolásra került 1987-ben, majd 4 évvel később maga a laktanya is bezárt.

Kérdések:
Mennyien éltek Pécsett az 1980-as években?
Mit jelent az, hogy társadalmi munka?
Hogy nevezték korábban a Mecseki kisvasutat?
Melyik iparág fejlődése volt különösen jelentős Pécsen a 2. világháború után?
Hogy hívják Pécs 20. században kialakult városrészeit?
Mikor vezették be a távfűtést Pécsen?
Hol jár a Mecseki kisvasút?
Mi Pécs egyik jelképe?
Hol található a pécsi tv-torony?
Mikor zárták be a Bajcsy-Zsilinszky laktanyát Pécsen?
Működik-e még a pécsi vidámpark?
Miért készült új tv-torony Pécsett?
Melyik városrészben található a Bajcsy-Zsilinszky laktanya?
qgen: title: Pécs context: A rendszerváltás utáni idők Pécset érzékenyen érintették, az ipari üzemeket a gazdaságtalanságra hivatkozva szinte kivétel nélkül bezárták, az új ipartelepítések jelentéktelen szinten maradtak a korábbiakhoz képest, a munkanélküliség hatalmasra nőtt. Az 1990-es években a délszláv háború közelsége a turizmust is jelentősen visszavetette. Az utolsó időkben már csak jelentéktelen szinten működő szénbányászat 2004 májusában szűnt meg. A 2000-es években megváltozott a város gazdasági szerkezete – egyre inkább a tudás-, az egészségügyi és a kulturális ipar lépett előtérbe. Magyarországon Pécs viselte 2010-ben Európa kulturális fővárosa (EKF) címet, amelynek keretében nagy beruházások történtek a városban, amelyek közül a legkiemelkedőbbek a Kodály Központ, a Dél-dunántúli Regionális Könyvtár és Tudásközpont, a Múzeumok utcája és a Zsolnay Kulturális Negyed voltak. A Pécsi ókeresztény sírkamrákat az UNESCO a világörökség részeként jegyezte be és elkészült az M6-os és az M60-as autópálya, amelyek Pécset Budapesttel kötik össze.

Kérdések:
Miért utazott viszonylag kevés turista Pécsre az 1990-es években?
Mikor zárták be az utolsó pécsi szénbányát?
Hogyan alakult át Pécs gazdasága 2000 után?
Melyik várossal köti össze Pécset az M6-os autópálya?
Melyik pécsi nevezetesség szerepel az UNESCO világörökségi listáján?
Minek köszönheti létrejöttét a Zsolnay Kulturális Negyed?
Minek a rövidítése az EKF?
Mi a különbség az M6-os és az M60-as autópálya között?
Milyen kulturális tevékenységre jött létre a Kodály Központ?
qgen: title: Pécs context: Pécs városa két, Magyarországon hivatalosan elismert nemzeti kisebbségnek is az egyik legjelentősebb központja: a németeknek és a horvátoknak. Érdekes megjegyezni, hogy amíg Pécs városának lakossága egész Magyarországhoz hasonlóan csökken, addig a kisebbségek száma kis mértékben növekedett az utóbbi néhány évtized alatt, azonban a cigányokat kivéve csak statisztikailag. A németek száma 1980-ban 996 volt, 1990-re 1704-re növekedett. A horvátok száma is kismértékben gyarapodott: 1980-ban 629-en, 1990-ben 637-en, 2001-ben 820-an vallották magukat horvát nemzetiségűnek a városban. A statisztikai adatokban a nemzetiségek számának növekedése főleg a megváltozott társadalmi légkörnek és az új népszámlálási kérdőívnek köszönhető. Pécsett horvát tannyelvű iskola is működik az első elemitől a gimnáziumig bezárólag. A Baranya és Tanac táncegyüttesek többek között horvát népi énekeket és táncokat adnak elő, és az utánpótlás is folyamatosnak mondható már évtizedek óta. Az August Šenoa Club szintén segíti a horvát nyelv megőrzését a városban. Pécsett horvát nyelvű színház, rádióadások, és katolikus istentiszteletek is hallgathatóak minden vasárnap.

Kérdések:
Milyen gyakran tartanak horvát nyelven katolikus misét Pécsett?
Hány különböző kisebbség él Pécsen?
Nő-e a cigányok száma Pécsen?
Hány horvát nemzetiségű ember élt Pécsen 2001-ben?
qgen: title: Pécs context: Pécs leghíresebb terméke a Zsolnay-porcelán, melynek legkülönlegesebb változata az eozin máz használatának köszönheti jellegzetes fémes színét és csillogását. A századfordulón a kerámiaedények mellett leghíresebb gyártmánya az épületkerámia volt, amelyet a bécsi és pesti szecesszió előszeretettel alkalmazott. Zsolnay épületkerámiák sokfelé megtalálhatók máig a volt Osztrák-Magyar birodalom területén, díszítik a jelentős középületeket Lembergtől (Lviv) Triesztig, Bécstől Pestig. Pécsett a legszebb Zsolnay kerámiával díszített épület a Postapalota, a Dozsó, és a Zsolnay-mauzóleum. A Pécsi Sörfőzde a leghíresebb négy magyar sörgyár egyike, 1848-ban alapították Pannónia Sörgyár néven. Szokás Pécset a hazai bőripar fővárosaként is említeni. A közelmúltig a város mellett szén- és uránércbányászat is volt.
Pécs város legnagyobb foglalkoztatói között van a Pécsi Tudományegyetem, a Hauni Hungária Gépgyártó Kft., illetve a British American Tobacco is. Az utóbbi pár évben újra felélénkült a befektetői aktivitás, melyet a repülőgépgyártó Magnus Aircraft és a japán autóipari Seiren jelentős beruházásai is fémjeleznek.

Kérdések:
Milyen termékek készültek a Zsolnay gyárban?
Mi ad jellegzetes, fémes színt a Zsolnay gyárban készülő kerámiáknak?
Melyik építészeti stílus kedvelte különösen a Zsolnay kerámiákat?
Mi díszíti a pécsi Postapalotát?
Milyen épület a Dozsó?
Mikor jött létre Pécs sörgyára?
Mi volt a neve régen a Pécsi Sörfőzdének?
Milyen bányászat folyt Pécs környékén?
Bányásznak-e még uránércet Pécs környékén?
Miért hívják Pécset a magyar bőripar fővárosának?
Hány alkalmazottja van a Pécsi Tudományegyetemnek?
Milyen tulajdonban van a Seiren nevű cég?
qgen: title: Pécs context: Fontosabb események:1773 – Klimó György papírmalmot és nyomdát alapított a tudományok támogatására.
1780 – Pécs szabad királyi városi rangot kapott Mária Teréziától, ezzel felszabadult a püspökök földesúri hatalma alól, ami megindította a fejlődés útján. Sorban épültek a különböző gyárak.
1782 – Vasason megnyílt az első szénbánya.
1844 – Megalapították a Limberger-féle cukorgyárat.
1845 – Megalakult a Madarász-féle vasgyár, amely 1889-ben tönkrement, de helyén létrehozták az Első Pécsi Bőrgyárat.
1850 – Megépült az Első Pécsi Mész- és Téglagyár.
1852 – Megnyílt Zsolnay Ignác fazekasműhelye.
1853 – Scholz és Hirschfeld Sörgyárak alapításának éve.
1858 – Ekkor épült a Weidinger-féle gőzmalom, mely az új évezred elején tűz martalékává lett.
1859 – Littke Lőrinc bornagykereskedő pezsgőgyárát fia, József (1840–1902) a világhírnévre emelte. Ferenc József császár és Frigyes főherceg udvari szállítója lett, raktárai, telepei és ügynökségei működtek Európa számos országában.
1861 – Hamerli János tímárságát és kesztyűkészítő műhelyét két évtized alatt jól jövedelmező gyárrá fejlesztette.

Kérdések:
Mi volt a célja a pécsi nyomda megalapításának?
Melyik uralkodó emelte szabad királyi városi rangra Pécset?
Mit jelent a szabad szó a szabad királyi város megnevezésben?
Mikor nyitottak először szénbányát Pécs környékén?
Melyik család alapított cukorgyárat Pécsett?
Minek a helyén létesült az Első Pécsi Bőrgyár?
Mi volt a foglalkozása Zsolnay Ignácnak?
Milyen malmot üzemeltettek Weidingerék?
Ki volt az apja Littke József pezsgőgyárosnak?
Miből alakult ki a pécsi kesztyűgyár?
Milyen távol fekszik Pécstől Vasas?
Hány országgal állt üzleti kapcsolatban a Littke pezsgőgyár?
Ki alapította a pécsi téglagyárat?
qgen: title: Pécs context: Pécsett 2019-ben a hivatalosan regisztrált vendégéjszakák száma pedig 263.471 volt. Ausztria legjelentősebb tesztmagazinjának (Bus&Hotel) 2010. februári számában Pécs a világ 20 legjobb úti célja között volt. A New York Times 2013-ban olvasóinak Pécs városát is ajánlja egy 46 helyszínből álló listán (a 38. helyen). Kereskedelmi szálláshelyeken eltöltött vendégéjszakák tekintetében 201 ezer vendégéjszakával (2012) Magyarország 16. legnépszerűbb települése.
Pécs utcáin sétálva feltárul előttünk húsz évszázad történelme, egymásra rakódott-rétegződött hagyatéka: a római kori elődváros nyomai, a 4. századi ókeresztény nekropolisz, az első magyarországi egyetem, a fallal határolt középkori belváros, a török dzsámik és mecsetek, a német polgárházak, a Dóm épületegyüttese, a Zsolnay-negyed, a Káptalan utcai „múzeumnegyed”, a skandináv típusú lakótelep – Európa történelmének kulturális egyvelege. 2010-ben Pécs a németországi Essennel és a törökországi Isztambullal karöltve Európa egyik kulturális fővárosa.
Pécsett jelenleg több mint 250 műemlék található.

Kérdések:
Melyik utcában található Pécsett a múzeumnegyed?
Hány éjszakát töltöttek el Pécsett vendégként érkezők 2019-ben?
=2.Mennyi volt 2019-ben a vendégéjszakák száma Pécsen?
Milyen típusú sajtótermék a Bus&Hotel című osztrák lap?
Hányadik legjobb úti célként említette Pécset a Bus&Hotel magazin 2010-ben?
Hányadikként listázta Pécset a New York Times 2013-ban?
Milyen szempont alapján lett Pécs a 16. a legnépszerűbb települések listáján?
Mit jelent a nekropolisz szó?
Hány mecset található Pécsett?
Hány város viselte az Európa kulturális fővárosa címet 2010-ben?
Melyik városban alapították az első magyarországi egyetemet?
Hogy nevezték Pécset a középkorban?
qgen: title: Pécs context: Pécsett egész évben kulturális programok sokasága várja a szórakozni vágyó embereket. Főleg nyáron érik egymást a fesztiválok. Pécsett virtuális sétát lehet tenni a város honlapján, valamint létezik a város nevezetességeiről hangos ismertető is.
A város körül számos szabadidős program közül lehet választani. A Mecsextrém park Pécstől 2km-re a 66-os főút mellett helyezkedik el. A mecseki kisvasút a város állatkertje és a Dömörkapu között közlekedik 570 méter távon, mellyel az ország legrövidebb vonalú kisvasútja. Pécs egyik új turistacsalogatója a szerelmesek lakatjai, amelynél lakatok lógnak fürtökben vaskerítésekről. Kezdetben csupán egy kerítésre kulcsolták a szerelmesek lakatokat, ma már többet is létrehoztak.

Kérdések:
Télen is tartanak fesztiválokat Pécsett?
Milyen jellegű kikapcsolódást ígér a Mecsextrém Park?
Milyen távol esik Pécs városától a Mecsextrém Park?
Hol jár az ország legrövidebb kisvasútja?
Milyen hosszú a mecseki kisvasút pályája?
=4. Milyen hosszú a vonala az ország legrövidebb kisvasútjának?
Hol tehetünk virtuális pécsi sétát?
Hol érhető el ismeretterjesztő hanganyag Pécs látnivalóiról?
Milyen látványosság a Dömörkapu?
qgen: title: Pécs context: Pécsett jelenleg két helyi sugárzású televíziós adó működik:
Pécs TV – a Pécs Megyei Jogú Város Önkormányzatának teljes tulajdonában álló Pécs TV a hazai televíziózás történetében először valósította meg a 24 órás, azaz a nonstop műsorszolgáltatást. A Lyceum utcai központú tévécsatorna az Európai Nagyvárosi Televíziók Egyesületének tagja A televízió az UHF 46-os frekvencián Pécsett és 18–30 km-es vételkörzetében fogható. A potenciális nézőszám 250-260 000 fő.
Pannon Televízió – közéleti és kulturális hírcsatorna Pécsett, Hosszúhetényben, Hirden és Komlón. A televízió potenciális nézőszáma 100 000.

Kérdések:
Hány helyi tévéadást nézhetnek a pécsiek?
Milyen helyi tévéadó sugároz Pécsen és környékén?
Hol látható a Pécs TV adása?
Fogható-e a Pécs TV Hirden?
Hány néző otthonában fogható a Pannon tv adása?
Milyen műsorokat sugároz a Pannon Televízió?
Ki a tulajdonosa a Pécs TV-nek?
Mióta sugároz nonstop a Pécs TV?
Miben volt úttörő a Pécs TV?
Hol a Pécs TV székhelye?
qgen: title: Riga szecessziós építészete és képzőművészete context: Lettország nemzetközileg legismertebb festőművésze, Janis Rozentāls autodidakta művészként indult. Különböző munkahelyeken dolgozott, majd inasként J. Celēvičs festő műhelyébe került. 1888-ban a rigai ipari iskola tanulójaként egy szentpétervári kiállításon ezüstérmet nyert. 1894-ben vették fel a Szentpétervári Művészeti Akadémiára. Diplomamunkájában lett nemzeti motívumokat dolgozott fel. Tanulóévei alatt több európai országban megfordult. Járt Németországban, Franciaországban és a Monarchiát is felkereste. 1900-ban tért vissza Rigába. Tanított művészeti iskolákban, több rigai művészeti folyóiratot szerkesztett. Legismertebb alkotása a Hercegnő majommal(wd). Allegorikus falfestményei díszítik a Rigai Lett Társaság épületének homlokzatát. Ezek a freskók a balti népek mitológiájából vett hősöket, jelenetetek ábrázolnak.
Rozentāls szobra a Lett Nemzeti Szépművészeti Múzeum(wd) előtt áll. Nevét viseli a Lett Képzőművészeti Akadémia(wd). Barátjával, Rūdolfs Blaumanisszal együtt Rigában az Alberta ielā 12. szám alatt, Konstantīns Pēkšēns házában lakott. A volt lakása most emlékmúzeum.

Kérdések:
Ki Lettország leghíresebb festőmúvésze?
Mi Janis Rozentāls nemzetisége?
Mivel foglalkozott Janis Rozentāls?
Melyik évben nyert ezüstérmet egy szentpétervári kiállításon Janis Rozentāls?
Janis Rozentāls mikor kezdett Szentpéterváron tanulni?
Milyen európai országokat látogatta meg Janis Rozentāls?
Janis Rozentāls melyik évben tért vissza Rigába?
Melyik Janis Rozentāls leghíresebb képe?
Ki készítette a Rigai Lett Társaság épületének homlokzatán a falfestményeket?
Kiről nevezték el a Lett Képzőművészeti Akadémiát?
Hol van Janis Rozentāls szobra?
Hol lakott Janis Rozentāls?
Mit csinált Rūdolfs Blaumanis?
Miért járt mindenki Franciaországban a századforduló művészei közül?
Mit jelent az, hogy autodidakta?
Mikor született Janis Rozentāls?
Janis Rozentālsnak volt felesége?
Ki volt Janis Rozentāls gyereke?